LinnasaariLinnasaarta kuvattuna Viipurin linnan tornista

|  |  |
| --- | --- |
| Sijainti | 
60.731979°N, 28.719635°E, Venäjä ViipuriVenäjä |
| Vesialue | 
Viipurinlahti |
| Merialue | 
Suomenlahti |
| Pinta-ala | 
noin 5 km² |

muokkaa - muokkaa wikitekstiä - muokkaa WikidataaTietolaatikon dokumentaatioNäytä Wikidatasta tulevat arvot

**Linnasaari** (ruots. *Slottsholmen*, ven. Остров Твердыш, *Ostrov Tverdish*) on Viipurin kaupunkiin kuuluva Suomenlahden saari, joka erottaa toisistaan Viipurinlahden ja Suomenvedenpohjan.

Yleistä
-------

Noin viiden neliökilometrin laajuinen Linnasaari on pisimmillään kolmen kilometrin pituinen ja 1–2 kilometriä leveä. Sen lounaispuolella sijaitsee Sorvalin saari, jonka Linnasaaresta erottaa lähes umpeen maatunut Saunalahti. Viipurin keskustan ja Linnasaaren välissä puolestaan on kapea Linnasalmi, jossa sijaitsee pienellä saarella keskiaikainen Viipurin linna. Salmen ylittää kaksi maantiesiltaa. Lännessä Linnasaaren erottaa mantereesta Kivisillansalmi.

Historia
--------

Viipurin asutus levisi Linnasaarelle pääosin 1700-luvun jälkipuoliskolta lähtien. Saaressa sijaitsivat Viipurin vanhat suomalaiset kaupunginosat Hiekka, Neitsytniemi, Saunalahti, Siikaniemi ja Tervaniemi. Nykyään se kuuluu Petrovskin (Петровский) kaupunginosaan. Linnasaaressa ovat lisäksi muun muassa kuuluisa Monrepos´n puisto, Pyhän Annan kruunun linnoitus, 1800-luvulta peräisin oleva Neitsytniemen kasarmialue, suomalaisten vuonna 1932 rakentama entinen Viipurin sotilassairaala sekä vuotta myöhemmin valmistunut arkkitehti Uno Ullbergin suunnittelema Viipurin maakunta-arkisto. 

Vuonna 1912 aloitettiin raitiovaunuliikenne Neitsytniemen ja Viipurin keskustan välillä. Ensimmäinen siltayhteys Linnasaareen rakennettiin jo 1600-luvulla. Vuonna 1888 valmistunut puurakenteinen Linnansilta (Turun silta) korvattiin nykyisellä betonisillalla 1980. Toinen on 1960-luvulla rakennettu Petrovskin silta, joka kulkee hieman Linnansillan pohjoispuolella.

Liikenne
--------

Linnasaaren kautta kulkevat nykyään Riihimäki–Pietari-rata sekä keskustasta E18-valtatielle johtava maantie, joka menee myös Sorvalin saaren halki. Vuonna 1856 valmistuneen Saimaan kanavan alkuperäinen tuloväylä kulki Linnasaaren ja kaupungin keskustan erottavan Linnasalmen kautta, mutta 1960-luvulla kanavan uudelleenrakentamisen yhteydessä se siirrettiin kiertämään saaren länsipuolelta Kivisillansalmea pitkin.

Kuvia
-----

* Linnasaari vuonna 1939. Viipurin keskusta kuvan ylälaidassa ja Saunalahti alhaalla.Linnasaari vuonna 1939. Viipurin keskusta kuvan ylälaidassa ja Saunalahti alhaalla.
* Pietarin aukio (ent. Pyhän Annan tori) Linnansillan kupeessa.Pietarin aukio (ent. Pyhän Annan tori) Linnansillan kupeessa.
* Broglion-veljesten obeliski Monrepos´n puistossa.Broglion-veljesten obeliski Monrepos´n puistossa.
* Maakunta-arkisto Tervaniemessä (nyk. Pietarin puisto).Maakunta-arkisto Tervaniemessä (nyk. Pietarin puisto).

Lähteet
-------

1. ↑  VirtuaaliViipuri 1939 Viitattu 26.10.2014.
2. ↑  РЕЕСТР МИКРОРАЙОНОВ (Arkistoitu – Internet Archive) Viipurin kaupunki (venäjäksi). Viitattu 26.10.2014.
3. ↑  Viipurin raitiotielinjat (Arkistoitu – Internet Archive) Raitio.org. Viitattu 26.10.2014.
4. ↑  Мосты Выборга Saimaan kanava (venäjäksi). Viitattu 26.10.2014.